ddrg/super_eurlex huggingface dataset:
PADOMES LĒMUMS (ES) 2022/2562

(2022. gada 24. oktobris)

par to, lai Savienības vārdā parakstītu un provizoriski piemērotu Pamatnolīgumu par visaptverošu partnerību un sadarbību starp Eiropas Savienību un tās dalībvalstīm, no vienas puses, un Taizemes Karalisti, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 209. pantu saistībā ar 218. panta 5. punktu,

ņemot vērā Eiropas Komisijas priekšlikumu,

tā kā:

(1) Padome 2004. gada 25. novembrī pilnvaroja Komisiju sākt sarunas ar Taizemi par Pamatnolīgumu par visaptverošu partnerību un sadarbību starp Eiropas Savienību un tās dalībvalstīm, no vienas puses, un Taizemes Karalisti, no otras puses (“nolīgums”).

(2) Sarunas par nolīgumu tika sekmīgi pabeigtas, 2022. gada 2. septembrī Briselē parafējot nolīgumu.

(3) Nolīguma mērķis ir stiprināt sadarbību dažādās politikas jomās, ieskaitot cilvēktiesības, masu iznīcināšanas ieroču neizplatīšanu, terorisma apkarošanu, korupcijas un organizētās noziedzības apkarošanu, tirdzniecību, migrāciju, vidi, enerģētiku, klimata pārmaiņas, transportu, zinātni un tehnoloģijas, nodarbinātību un sociālos jautājumus, izglītību un lauksaimniecību.

(4) Nolīgums būtu jāparaksta Savienības vārdā, ar noteikumu, ka tas tiks noslēgts vēlāk.

(5) Ņemot vērā to, ka nolīgums ir jāpiemēro pirms tā stāšanās spēkā pēc tam, kad dalībvalstis to ratificējušas, daži nolīguma noteikumi būtu jāpiemēro provizoriski, kamēr tiek pabeigtas procedūras, lai tas stātos spēkā,

IR PIEŅĒMUSI ŠO LĒMUMU.

1. pants Ar šo tiek atļauts Savienības vārdā parakstīt Pamatnolīgumu par visaptverošu partnerību un sadarbību starp Eiropas Savienību un tās dalībvalstīm, no vienas puses, un Taizemes Karalisti, no otras puses (“nolīgums”), ar noteikumu, ka tas tiks noslēgts (1).

2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

3. pants Kamēr tiek pabeigtas procedūras, lai tas stātos spēkā, saskaņā ar nolīguma 59. pantu un ievērojot tajā noteiktos paziņojumus, tikai tiktāl, ciktāl tās aptver jautājumus, kas ir Savienības kompetencē, tostarp jautājumus, kas ir Savienības kompetencē noteikt un īstenot kopēju ārpolitiku un drošības politiku, starp Eiropas Savienību un Taizemes Karalisti provizoriski piemēro šādas nolīguma daļas (2): — I sadaļa, — II sadaļa, — III sadaļa, — IV sadaļa: 20., 21., 22., 23., 25., 26., 27., 28., 29. pants, — V sadaļa: 30., 31., 32., 34., 35., 36., 37., 38., 39., 40., 41., 42., 43., 44., 45., 46., 47., 48., 49. pants, — VI sadaļa, — VII sadaļa, — VIII sadaļa, — Kopīgā deklarācija par 5. pantu, — Kopīgā deklarācija par 23. pantu.

4. pants Šis lēmums stājas spēkā tā pieņemšanas dienā.

Luksemburgā, 2022. gada 24. oktobrī Padomes vārdā – priekšsēdētāja A. HUBÁČKOVÁ

(1) Skatīt šā Oficiālā Vēstneša 72.. lpp.

(2) Dienu, no kuras nolīguma daļas piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
(2)

Nolīgumam ir jāaizstāj Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Tadžikistānas Republiku, no otras puses, (1)
4. pants

Īpaši noteikumi attiecībā uz bloķēšanas noteikumiem un elastīgajiem noteikumiem

1. Ievades datus, kas neatbilst kādam bloķēšanas noteikumam, neļauj ievadīt un glabāt VIS centrālajā sistēmā. Ja ievades dati neatbilst kādam bloķēšanas noteikumam, datu kvalitātes atbilstības mehānisms nosūta kļūdas ziņojumu un sniedz norādījumus lietotājam par to, kā pareizi panākt ievades datu atbilstību bloķēšanas noteikumam.

2. Ievades datus, kas neatbilst kādam no elastīgajiem noteikumam, ievada VIS centrālajā sistēmā ar datu kvalitātes problēmas karodziņu, paziņojumu vai brīdinājuma ziņojumu. Ja ievades dati neatbilst kādam no elastīgajiem noteikumam, datu kvalitātes atbilstības mehānisms ļauj ievadīt datus, nosūta brīdinājuma ziņojumu un sniedz norādījumus lietotājam par to, kā pareizi panākt ievades datu atbilstību elastīgajam noteikumam.
(12)

ECB cenšas nodrošināt darba apstākļus, kas aizsargā tās darbinieku veselību un darba drošību un respektē viņu cieņu darbā, sniedzot tiem sociālo konsultāciju pakalpojumus. ECB darbinieki var lūgt sociālā konsultanta pakalpojumus attiecībā uz visiem jautājumiem, tostarp emocionāliem, personiskiem un ar darbu saistītiem jautājumiem. Sociālais konsultants nevar piekļūt ECB darbinieku personīgajai lietai, ja vien tie to nav skaidri atļāvuši. Informāciju, ko persona saņem, vai paziņojumus, ko persona sniedz sociālajam konsultantam, nedrīkst izpaust, ja vien šāda persona to nav skaidri atļāvusi vai to pieprasa tiesību akti.
(6)

Saziņā starp Komisiju un Vanuatu iestādēm 2017. gada oktobrī, 2019. gada novembrī, 2020. gada jūnijā un 2021. gada martā Komisija pauda nopietnas bažas par Vanuatu īstenotajām ieguldītājiem paredzētajām shēmām, it īpaši par pilsonības piešķiršanu Interpola datubāzēs iekļautām personām, par to, ka nav prasību par fizisku atrašanos vai uzturēšanos, par to, ka saskaņā ar shēmām iesniegtie pieteikumi tiek izskatīti īsā laikā un ka nenotiek sistemātiska informācijas apmaiņa ar pieteikuma iesniedzēju izcelsmes valstīm vai valsti, kurā ir pieteikuma iesniedzēja iepriekšējā galvenā dzīvesvieta, un brīdināja Vanuatu valdību par iespējamu vīzas prasības atjaunošanu, ja minētais jautājums netiks risināts. Vanuatu sniegtie paskaidrojumi nebija pietiekami, lai kliedētu minētās bažas.
b)

no EMM kopīgi finansē šādas papildu izmaksas: i) operacionalās izmaksas UAF apmācāmo atbalstam (transportēšana no Ukrainas robežas uz mācību iestādēm un atpakaļ; un transportēšana mācību iestādēs uz vietas, to tuvumā un starp tām; ikdienas dzīves atbalsts; medicīniskais atbalsts un evakuācija); ii) apmācības pasākumiem nepieciešamās operacionālās izmaksas (degviela, eļļa un smērvielas, apmācībā izmantojamo transportlīdzekļu apkope; tulki; un individuālie apmācību komplekti, ko nenodrošina Ukraina).
5. pants

1. Lēmumus pieņem ar vienkāršu balsu vairākumu, un katrai dalībvalstij ir tikai viena balss.

Par strīdu saskaņā ar Regulas (EK) Nr. 987/2009 67. panta 7. punktu sniegtajos Revīzijas padomes lēmumos un atzinumos jānorāda, vai tie pieņemti vienbalsīgi vai ar balsu vairākumu. Attiecīgā gadījumā tajos jāiekļauj mazākuma secinājumi vai iebildumi.

Par strīdu saskaņā ar Regulas (EK) Nr. 987/2009 67. panta 7. punktu sniegtā Revīzijas padomes atzinuma apstiprināšanā nepiedalās strīdā iesaistīto valstu pārstāvji. Kad vien atzinums par strīdu saskaņā ar Regulas (EK) Nr. 987/2009 67. panta 7. punktu nav pieņemts vienbalsīgi, Revīzijas padome to Administratīvajai komisijai iesniedz kopā ar ziņojumu, kurā jo īpaši norādīti pretējie viedokļi un to pamatojumi. Padome arī ieceļ ziņotāju, kas ir atbildīgs par visas informācijas sniegšanu Administratīvajai komisijai, kuru tā uzskata par lietderīgu, lai varētu atrisināt attiecīgo strīdu. Ziņotāju neizraugās no strīdā iesaistīto valstu pārstāvju vidus.
(29)

Lai gan saskaņā ar atbrīvojumu regulas 5. panta 1. punktu vai 7. panta 1. punktu atļautais minēto Pušu atbrīvojums no paplašinātā maksājuma netiek skarts, būtu jāatjaunina informācija par šīm Pusēm. 3. tabula Taric papildu kods Agrākā informācija Izmaiņas A984 Blue Factory Team S.L. Calle Juan de la Cierva 62, Elche-Alicante, Spain No maksājuma atbrīvotās Puses adrese mainīta uz: Calle Nicolás Copérnico 4, Elche Parque Empresarial, 03203 Elche-Alicante, Spain A605 Bohemia Bike a.s. Na Pankráci 1724/129 Nusle, 140 00 Praha 4, Czech Republic No maksājuma atbrīvotās Puses adrese mainīta uz: Pujmanové 1753/10a Nusle, 140 00 Praha 4, Czech Republic B940 Solo International Oy Pyynitie 1B, 02230 Espoo, Finland No maksājuma atbrīvotās Puses adrese mainīta uz: Komeetankatu 1, 02210 Espoo, Finland A730 Alubike – Bicicletas S.A. Zona Industrial de Oiã Lote C10, Oiã, 3770 068 Oliveira do Bairro, Portugal No maksājuma atbrīvotās Puses adrese mainīta uz: Zona Industrial de Aveiro Sul, lote 11, Mamodeiro, Aveiro Concelho, Freguesia, 3810 783 Aveiro, Portugal
(2)

Tāda Amerikas Savienotajās Valstīs reģistrēta uzņēmuma gadījumā, kura pārvedamos vērtspapīrus atļauts tirgot regulētā tirgū dalībvalstī, bet nav atļauts tirgot Amerikas Savienotajās Valstīs, dalībvalstīm būtu jānodrošina, ka visiem revīzijas uzdevumiem attiecībā uz šādu uzņēmumu finanšu pārskatiem tiek piemērotas to publiskās pārraudzības, kvalitātes nodrošināšanas, izmeklēšanas un sankciju sistēmas. Ja šādi uzņēmumi ir kotēti vairāk nekā vienā dalībvalstī, attiecīgajām dalībvalstīm būtu jāsadarbojas, lai nodrošinātu, ka šādi revīzijas uzdevumi ir iekļauti vienas no to publiskās pārraudzības, kvalitātes nodrošināšanas, izmeklēšanas un sankciju sistēmu darbības jomā. Minētajiem pasākumiem nebūtu jāliedz dalībvalstīm slēgt vienošanās par sadarbību starp minēto dalībvalstu kompetentajām iestādēm un Amerikas Savienoto Valstu kompetentajām iestādēm par kvalitātes nodrošināšanas pārbaudēm.
1. pants

3. No 1. punktā minētās summas līdz 488 000 000 EUR piešķir no 10. EAF un līdz 112 000 000 EUR piešķir no 11. EAF. No minētajiem līdzekļiem maksimāli 18 000 000 EUR piešķir, lai segtu atbalsta izdevumus, kas radušies Komisijai.
(1)

2018. gada 2. maijā Beļģijā bāzētais uzņēmums Pioneer Overseas Corporation Amerikas Savienotajās Valstīs bāzētā uzņēmuma Pioneer Hi-Bred International, Inc. vārdā Nīderlandes kompetentajai iestādei saskaņā ar Regulas (EK) Nr. 1829/2003 5. un 17. pantu iesniedza pieteikumu, kurā lūgts atļaut laist tirgū tādus pārtikas produktus, pārtikas sastāvdaļas un barību, kas satur ģenētiski modificētu kukurūzu DP4114 × MON 810 × MIR604 × NK603, no tās sastāv vai ir no tās ražoti (“pieteikums”). Pieteikums aptvēra arī tādu produktu laišanu tirgū, kuri satur ģenētiski modificēto kukurūzu DP4114 × MON 810 × MIR604 × NK603 vai no tās sastāv un kuri paredzēti citiem lietojumiem, kas nav lietošana pārtikā un barībā (izņemot audzēšanu). Turklāt pieteikums aptvēra tādu produktu laišanu tirgū, kuri satur kādu no desmit iespējamām, ģenētiski modificēto kukurūzu DP4114 × MON 810 × MIR604 × NK603 veidojošām vienkāršo transformācijas notikumu apakškombinācijām, no tās sastāv vai ir no tās ražoti. Apakškombinācija MON 810 × NK603 ar Komisijas Īstenošanas lēmumu (ES) 2018/2045 (2) jau ir atļauta.
(10)

Īrijas tīkls ir savienots ar Ziemeļīrijas tīklu. Lielbritānijas un Ziemeļīrijas Apvienotā Karaliste 2020. gada 31. janvārī izstājās no Eiropas Savienības. Tādējādi Ziemeļīrija ir kļuvusi par Eiropas Savienībai kaimiņos esošu trešo valsti. Līdz ar to Īrijai vairs nav kopīgas sauszemes robežas ar kādu citu dalībvalsti, un Īrijas dzelzceļa tīkls kļuvis izolēts no pārējā Eiropas Savienības dzelzceļa tīkla.
59. pants.

Stāšanās spēkā: laika posms noraidījumam vai atrunām

1. PVO konstitūcijas 22. panta izpildē paredzētais laika posms šo noteikumu [vai to grozījuma] noraidīšanai vai atrunai ir 18 mēneši no dienas, kad ģenerāldirektors paziņojis, ka šos noteikumus [vai to grozījumu] pieņēmusi Pasaules Veselības asambleja. Jebkuram noraidījumam vai atrunai, ko ģenerāldirektors saņēmis pēc norādītā laika posma beigām, nav seku.
(10)

Darbības uzlabošanas mērķu projekti galvenajā darbības jomā “drošība”, kurus ierosināja Ungārija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi: Ungārija Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim Attiecīgais aeronavigācijas pakalpojumu sniedzējs Drošības pārvaldības mērķis 2021 2022 2023 2024 Hungarocontrol Drošības politika un mērķi C C C C Drošības riska pārvaldība C C D D Drošības garantija C C C C Drošības veicināšana C C C C Drošības kultūra C C C C
(11)

Darbības uzlabošanas mērķu projekti galvenajā darbības jomā “drošība”, kurus ierosināja Bulgārija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi: Bulgārija Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim Attiecīgais aeronavigācijas pakalpojumu sniedzējs Drošības pārvaldības mērķis 2021 2022 2023 2024 BULATSA Drošības politika un mērķi C C C C Drošības riska pārvaldība C C D D Drošības garantija C C C C Drošības veicināšana C C C C Drošības kultūra C C C C
(10)

Grieķijas banku nozare kopš Eiropas Stabilitātes mehānisma programmas beigām ir kļuvusi stabilāka un noturīgāka pret satricinājumiem, taču joprojām pastāv mantotie riski un ievērojama pamatā esošā neaizsargātība, kuru pastiprina koronavīrusa uzliesmojuma negatīvā ietekme. Noguldījumu apjoms turpina pastāvīgi pieaugt, un bankām, pateicoties monetārās politikas stimulējošajiem nosacījumiem, joprojām ir pienācīga likviditāte. Ienākumus nenesošo aizdevumu īpatsvars banku nozarē ir ievērojami samazinājies no 40,6 % 2019. gada decembrī (10) līdz 15 % 2021. gada septembrī galvenokārt tāpēc, ka tika veiktas vairākas vērtspapīrošanas, ko atbalstīja “Hercules” aktīvu aizsardzības shēma. Paredzams, ka turpmāki saskaņā ar minēto shēmu plānotie darījumi atbalstīs Grieķijas bankas to centienos ienākumus nenesošo aizdevumu īpatsvaru 2022. gadā samazināt līdz viencipara rādītājam, kaut arī tas joprojām pārsniegtu ES vidējo rādītāju. Risks, ka parādu moratorija pasākumu izbeigšana radīs būtisku nelabvēlīgu ietekmi uz aktīvu kvalitāti, līdz šim nav īstenojies. Tomēr pastāv negatīvi riski, kuri sakarā ar atlikušo valsts atbalsta programmu atcelšanu varētu materializēties 2022. gadā. Gan mājsaimniecību, gan nefinanšu sabiedrību spēja atmaksāt aizņēmumus joprojām ir maza, turklāt nepietiekami attīstītais kapitāla tirgus ierobežo uzņēmumu piekļuvi ar parādu nesaistītam finansējumam. Ienākumus nenesošu aizdevumu vērtspapīrošanas rezultātā palielinās uzkrājumu veidošanas vajadzības; tas negatīvi ietekmē banku rentabilitāti un to kapitāla pozīcijas īstermiņā, taču ļaus bankām samazināt to riska izmaksas nākotnē un atbrīvot to bilancēs jaunu aizdevumu iespējas. Pandēmijas izraisītās krīzes laikā tika pastiprināta valsts un banku saikne, un banku kapitāla vispārējā kvalitāte joprojām ir zema, taču 2021. gadā sekmīgi tika veiktas kapitāla palielināšanas darbības. Iestādes joprojām ir apņēmušās īstenot attiecīgās finanšu nozares reformas, piemēram, uzlabot jaunā maksātnespējas regulējuma darbību, kurš stājās spēkā 2021. gada jūnijā un kura darbību tagad atbalsta attiecīgā elektroniskā infrastruktūra. Paredzams, ka arī Civilprocesa kodeksa plašā pārskatīšana, kas pieņemta nesen, palielinās izpildes procedūru efektivitāti, tai skaitā e-izsoļu norisi, un vienlaikus turpinās darbs, lai uzlabotu e-izsoļu platformas funkcionalitāti un izskatītu neizskatītās mājsaimniecību maksātnespējas lietas un izpildītu pieprasītās valsts garantijas. Šo reformu ietekme būs atkarīga no to īstenošanas savlaicīguma un efektivitātes, taču pozitīvi ir vērtējams tas, ka pēc tiesvedības traucējumiem, kas saistīti ar pandēmiju, ir atsākts parādu piedziņas process.
(4)

ICAO Padomei 225. sesijā ir jāpieņem Čikāgas konvencijas 1. pielikuma 178. grozījums, 6. pielikuma I daļas 47. grozījums, 6. pielikuma II daļas 40. grozījums, 6. pielikuma III daļas 24. grozījums, 7. pielikuma 7. grozījums, 8. pielikuma 109. grozījums, 9. pielikuma 29. grozījums, 10. pielikuma IV sējuma 91. grozījums, 14. pielikuma I sējuma 17. grozījums un 17. pielikuma 18. grozījums, kā izklāstīts vēstulēs valstīm AN 12/1.1.25-20/112, AN 11/1.1.34-20/75, AN 3/45-20/85, AN 3/1.2-20/76, AN 7/1.3.105-20/42, SP 55/4-20/94, AS 8/2.1-21/48 Confidential un EC 6/3 – 21/67.
(5)

Piegādātāju piedāvātie jaunie marķieri tika rūpīgi izpētīti no tehniskā viedokļa, izmantojot Kopīgā pētniecības centra palīdzību, lai pārbaudītu to izturību pret izplatītākajiem nelikumīgas izņemšanas paņēmieniem. Analīzē (6) kā vēlamais marķieris identificēts ražojums ar tirdzniecības nosaukumu ACCUTRACE™ PLUS, kas satur butoksibenzolu.
f)

saskaņā ar Regulas (ES) 2018/1725 25. panta 1. punkta a), b), c), d), f), g) un h) apakšpunktu – sniedzot palīdzību un sadarbību ES dalībvalstu valsts iestādēm vai to saņemot no tām, vai nu pēc to pieprasījuma vai savas iniciatīvas;
b)

atgādinājumu par to, ka gadījumos, ja pašiniciētā atcelšana ir pabeigta, kad pieteikuma iesniedzējs atrodas kādas dalībvalsts teritorijā, tā stājas spēkā brīdī, kad pieteikuma iesniedzējs ir izceļojis no minētās teritorijas, un no brīža, kad IIS ir izveidots attiecīgais ieceļošanas/izceļošanas ieraksts saskaņā ar Regulas (ES) 2018/1240 41. panta 8. punktu.
Amats vai profesija: politiķis, bijušais valsts ministrs un Alliance for the Republic and National Consciousness prezidents

14.

Désiré LONDROMA NDJUKPA

jeb Désiré Lokana Lokanza Dzimums: vīrietis Amats vai profesija: CODECO/URDPC Aizsardzības speciālists (“atbildīgais par aizsardzību”)

Désiré Londroma Ndjukpa ir Cooperative for Development of the Congo / Union of Revolutionaries for the Defense of the Congolese People (CODECO URDPC) vadītājs, kas iecelts par tās aizsardzības speciālistu (“atbildīgais par aizsardzību”), un politiskā spārna līdzvadītājs. CODECO URDPC ir nevalstisks bruņots grupējums, kas darbojas KDR austrumu daļā un veicina bruņoto konfliktu, nestabilitāti un nedrošību KDR, jo īpaši izmantojot vardarbību un smagus cilvēktiesību pārkāpumus, tostarp slepkavības, seksuālu vardarbību un uzbrukumus civiliedzīvotājiem, piemēram, uzbrukumus iekšzemē pārvietotu personu nometnēm laikposmā no 2021. gada novembra vidus līdz 2022. gada februārim, īpaši vēršoties pret Hema kopienu. Ņemot vērā savu vadošo amatu CODECO URDPC, Londroma Ndjukpa ir iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi. Viņš ir arī atbildīgs par bruņotā konflikta, nestabilitātes un nedrošības uzturēšanu KDR.
1)

lēmuma 2. pantu groza šādi: a) panta 1. punkta c) apakšpunktu aizstāj ar šādu: “c) vienīgi humānām vai aizsardzības vajadzībām paredzēta militārā ekipējuma, kas nav nāvējošs, piegādei, pārdošanai vai nodošanai, vai arī ar šādu ekipējumu, kas nav nāvējošs, saistītas tehniskas palīdzības un apmācības sniegšanai;”; b) panta 3. punktu aizstāj ar šādu: “3. Izņemot attiecībā uz darbībām, kas minētas 1. punkta a), b) un c) apakšpunktā, dalībvalstis Sankciju komitejai, kas izveidota saskaņā ar ANO DPR 1533 (2004) (“Sankciju komiteja”), sniedz iepriekšēju paziņojumu par jebkādu ar militārām darbībām saistītas tehniskas palīdzības, finansējuma, starpniecības pakalpojumu un citu pakalpojumu sniegšanu KDR vai par jebkādiem šāda bruņojuma un ar to saistītu materiālu sūtījumiem uz KDR: a) visu veidu ieroči, kuru kalibrs ir līdz 14,5 mm, un ar tiem saistītā munīcija; b) mīnmetēji, kuru kalibrs ir līdz 82 mm, un ar tiem saistītā munīcija; c) granātmetēji un raķešu palaišanas iekārtas, kuru kalibrs ir līdz 107 mm, un ar tiem saistītā munīcija; d) pārnēsājamas pretgaisa aizsardzības sistēmas (MANPADS); e) vadāmu prettanku raķešu sistēmas. Šādā paziņojumā ietver visu attiecīgo informāciju, tostarp vajadzības gadījumā – galalietotāju, ierosināto piegādes datumu un sūtījuma maršrutu.”;
(6)

Pamatojoties uz Darba tirgus likumu (3), Horvātija ieviesa pasākumu, kas nodrošina līdzfinansējumu darba ņēmēju algām uzņēmumiem, kuri piedzīvo ieņēmumu samazināšanos salīdzinājumā ar 2019. gadu. Ieņēmumu samazinājuma kritēriji ir: 20 % samazinājums laikposmā no 2020. gada marta līdz maijam, 50 % laikposmā no 2020. gada jūnija līdz decembrim, un, sākot no 2021. gada janvāra, vienīgā prasība ir ieņēmumu samazinājums, salīdzinot ar to pašu mēnesi 2019. gadā, ar nosacījumu, ka darba attiecības netiek izbeigtas. Atbalsta summa 2020. gada martā tika noteikta 3 250 HRK apmērā par vienu pilnas slodzes darbinieku, un, sākot ar 2020. gada aprīli, ikmēneša atbalsta summa bija 4 000 HRK par vienu pilnas slodzes darbinieku. Laikposmā, kamēr pasākums joprojām tiek piemērots, atbalsta apjoms uz vienu darbinieku nemainās, bet nozares, kas ir tiesīgas saņemt atbalstu, laika gaitā mainās atkarībā no ekonomiskajiem apstākļiem. Laikposmā no 2020. gada novembra līdz 2021. gada jūnijam uzņēmumi, kas ar valsts iestāžu lēmumu ievēro mājsēdi, saņem atbalstu par katru pilnas slodzes darbinieku atkarībā no mājsēdes dienu skaita, bet ne vairāk kā 4 000 HRK par pilnu mājsēdes mēnesi. Pasākums ir Īstenošanas lēmuma (ES) 2020/1348 3. panta a) punktā aprakstītā pasākuma pagarinājums, kā paredzēts Horvātijas Nodarbinātības dienesta (HND) Administratīvās padomes 2020. gada 20. marta lēmumā, kas grozīts 2020. gada 25. martā, 7. aprīlī, 9. aprīlī, 6. maijā, 28. maijā, 18. jūnijā, 25. jūnijā, 10. jūlijā un 29. jūlijā, 7. septembrī, 22. oktobrī, 4. novembrī un 4. decembrī. Turpmāki HND grozījumi tika pieņemti arī 2021. gadā ar lēmumiem, kas pieņemti 8. janvārī, 21. janvārī, 3. martā, 15. aprīlī, 30. aprīlī, 31. maijā, 23. jūlijā, 25. augustā, 29. septembrī, 15. oktobrī un 4. novembrī, un 2022. gadā ar lēmumiem, kas pieņemti 27. janvārī un 31. maijā. Pasākums tika pārtraukts 2022. gada jūnija beigās.
(3)

Komisijas Deleģētā regula (ES) 2020/687 (2) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Komisijas Īstenošanas regulā (ES) 2018/1882 (3) ir definētas kā A, B un C kategorijas slimības. Konkrētāk, Deleģētās regulas (ES) 2020/687 21. un 22. pants paredz, ka A kategorijas slimības, tai skaitā Āfrikas cūku mēra, uzliesmojuma gadījumā ir jāizveido ierobežojumu zona un tajā jāveic konkrēti pasākumi. Turklāt minētās deleģētās regulas 21. panta 1. punkts nosaka, ka ierobežojumu zonā jāietver aizsardzības zona, uzraudzības zona un vajadzības gadījumā citas ap šīm aizsardzības un uzraudzības zonām vai to tuvumā esošas ierobežojumu zonas.
3)

lēmuma 6. panta 2.a un 2.b punktu aizstāj ar šādiem: “2.a Šā panta 1. un 2. punktā minētos aizliegumus nepiemēro: a) publiskām struktūrām vai juridiskām personām, vienībām vai struktūrām, kuras saņem publisku finansējumu no Savienības vai dalībvalstīm, ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem 1. pantā minētajās valdības nekontrolētajās Ukrainas teritorijās; b) organizācijām un aģentūrām, kurām Savienība veikusi pīlāru novērtējumu un ar kurām Savienība ir parakstījusi finanšu partnerības pamatnolīgumu, uz kā pamata organizācijas un aģentūras darbojas kā Savienības humanitārie partneri, ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem 1. pantā minētajās valdības nekontrolētajās Ukrainas teritorijās; c) organizācijām un aģentūrām, kurām Savienība ir piešķīrusi Humanitārās partnerības sertifikātu vai kuras saskaņā ar savām procedūrām ir sertificējusi vai atzinusi kāda dalībvalsts, ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem 1. pantā minētajās valdības nekontrolētajās Ukrainas teritorijās; vai d) dalībvalstu specializētajām aģentūrām ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem 1. pantā minētajās valdības nekontrolētajās Ukrainas teritorijās. 2.b Gadījumos, uz kuriem neattiecas 2.a punkts, un atkāpjoties no 1. un 2. punkta, dalībvalsts kompetentās iestādes saskaņā ar tādiem vispārīgiem un īpašiem noteikumiem, kādus tās uzskata par piemērotiem, var piešķirt vispārīgas vai īpašas atļaujas pārdot, piegādāt, nodot vai eksportēt 1. punktā minētās preces vai tehnoloģijas un sniegt 2. punktā minētos pakalpojumus un palīdzību pēc tam, kad tās ir konstatējušas, ka šādas preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem 1. pantā minētajās valdības nekontrolētajās Ukrainas teritorijās. Attiecīgā dalībvalsts divu nedēļu laikā pēc atļaujas piešķiršanas informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.”;